Gedagte vir die dag: Die moed om aan te houFoto: Jackson David, pixabay.com Ek gryp jou regterhand vas. Ek is die HERE jou God. En Ek sê vir jou: “Moenie bang wees nie. Ek is daar om jou te help!” (Jesaja 41:13) Dit is menslik om bang te wees wanneer jy heeltemal alleen is in ’n moeilike situasie of ’n plek wat jou bang maak. Maar dit is nie so vreesaanjaend wanneer jy saam met ’n vriend is nie. Om saam met God, wat die heelal in sy hand hou, te loop, behoort vir jou baie moed te gee. Wanneer jy moeilike tye in die gesig staar, moenie vergeet dat God by jou bly nie. Hy gee vir jou sy liefde, troos en moed om te kan volhard. Hoe kan jy op God vertrou om jou moed te gee om moeilike situasies te kan hanteer?